b'\n_START_ARTICLE_\nRiccardo Zandonai\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na konservatoriju v Pesaru, kjer je bil njegov u\xc4\x8ditelj mdr. Pietro Mascagni, ki je imel nanj velik vpliv. Njegovo najbolj znano delo je opera v \xc5\xa1tirih dejanjih Francesca di Rimini, ki je bila prvi\xc4\x8d uprizorjena v Torinu 19. februarja 1914. Ko je Giacomo Puccini spoznal, da ne bo mogel dokon\xc4\x8dati svoje opere Turandot, je z napotki in osnutki seznanil Zandonaia. Vendar mu je po o\xc4\x8detovi smrti dokon\xc4\x8danje prepre\xc4\x8dil Tonio Puccini. Opero je tako kon\xc4\x8dal Franco Alfano. Leta 1935 je postal direktor konservatorija v Pesaru, kjer je pri\xc4\x8del z uprizarjanjem pozabljenih oper Gioacchina Rossinija.'